stanford-oval/wikipedia huggingface dataset:
חיבוקים שבורים
דבר מבקרי הקולנוע

טענה עיקרית של מבקרי הקולנוע היא שאלמודובר לא חידש דבר בסרטו זה. אורי קליין כתב: "יש בסרטו החדש של אלמודובר משהו עייף, משהו ממוחזר". מאיר שניצר חזר על טענה זו בכותבו: "כשלעצמו, "חיבוקים שבורים" הוא סרט לגמרי לא רע. מעוצב היטב, כמובן. וגם שומר על נימות פרודיות, המקילות על עיכולו כמו גלולות אלקה זלצר. אבל משהו מעייף, משומש, עצלני וטרחני מנסר ברקע העניינים. כן, אומר/ת לעצמו/ה הצופה, את חלון הראווה הזה אני מכיר/ה כבר בעל פה; הדקורטור הזה, אשף השמונצעס והפיצ'פקעס, מזיע יותר מדי."
יאיר רוה חיובי יותר ביחסו לסרט: "יש הרבה הדר וברק בסרט, ואלמודובר מוכיח שם שהוא מאסטרו של קולנוע, אשף של חושניות, תותח של חיבורי תמונה וקול, ליהוק ומשחק, ויוצר חריף למדי המלהטט היטב בין מלודרמה, קומדיה ומותחן. ... למרות שאין כאן תחושה של יצירת מופת, יש דווקא נעימות, של ההסתופפות בחיקה של וירטואוזיות מרהיבה. אולי זה סרטו הבורגני ביותר, השבע ביותר והכי פחות מאתגר של אלמודובר, אבל זה גם אחד מסרטיו המהנים ביותר."
הערות שוליים

↑  הסרט "נשים ומזוודות" הוא למעשה סרט מוקדם של אלמודובר עצמו, "נשים על סף התמוטטות עצבים".
↑  זהו פרט בעל אופי אוטוביוגרפי, המרמז לנסיבות הפקתו של הסרט "הרגלים מגונים".
↑  Pedro Almodóvar, All About My Mother
1 2 3  יאיר רוה, "חיבוקים שבורים", הביקורת, פנאי פלוס, 1.7.2009
↑  Los abrazos rotos/Broken Embraces (June 2009) at Paul Julian Smith's Film Reviews
↑  אלכס ליבק, החיים הם רק אלבום תמונות, באתר הארץ, 27 בספטמבר 2009
↑  גם מאלמודובר אפשר להתאכזב, באתר הארץ, 20 במאי 2009
↑  מאיר שניצר, יחס גורר יחס: "חיבוקים שבורים" מעייף, באתר nrg‏, 26 ביוני 2009
ברכיסטוכרון

הקו האדום פותר את בעיית הברכיסטוכרון
בְּרָכִיסטוֹכְרוֹן הוא עקומה העונה לבעיה הבאה: בהינתן נקודות a ו-b, כאשר a איננה מתחת ל-b, יש למצוא את צורתו של התיל שחרוז המחליק לארכו ללא חיכוך יגיע מ-a ל-b בזמן הקצר ביותר. תנועת החרוז מושפעת רק מכוח כבידה קבוע (ללא חיכוך). המילה "ברכיסטוכרון" היא הלחם שמקורו ביוונית (βράχιστος χρόνος, "בְּרָכיסטוֹס כְרונוֹס"), ומשמעותו "הזמן הקצר ביותר".
פתרון הבעיה

אף כי המרחק הקצר ביותר בין a ל-b הוא הקו הישר המחבר ביניהן, תנועה בקו ישר אינה מנצלת ביעילות את האנרגיה הפוטנציאלית של החרוז לצורך הגברת המהירות שלו. כלומר במדרון שאיננו תלול לוקח זמן לחרוז לצבור תאוצה, ולכן דרך זו איננה המהירה ביותר. האינטואיציה הפיזיקלית מובילה לכן למסקנה שצורת התיל צריכה להיות קמורה כלפי מטה. פתרון הבעיה באמצעות חשבון וריאציות מראה שהצורה המבוקשת היא ציקלואידה.
פתרון הבעיה > פיתוח לפי חשבון וריאציות

תרגום השאלה למונחים של חשבון וריאציות מצריך למצוא פונקציונל שמקבל את הפונקציה של המסלול, ולאחר מכן באמצעות משוואת אוילר-לגראנז' למצוא את המסלול המינימלי. תחילה נמצא את  t שהוא הפונקציונל שתלוי במסלול שנציג על ידי הפונקציה  y(x).
לפי הגדרת המהירות:
v={\frac {ds}{dt}}\Rightarrow dt={\frac {1}{\frac {ds}{dt}}}ds={\frac {ds}{v}}
נחשב את  ds:
ds={\sqrt {dx^{2}+dy^{2}}}={\sqrt {1+{\frac {dy^{2}}{dx^{2}}}}}dx={\sqrt {1+{\dot {y}}^{2}}}dx
נחשב את המהירות בעזרת שימור אנרגיה.
0={\frac {1}{2}}mv^{2}-mgy
לכן:
v={\sqrt {2gy}}
ולכן הפונקציונל  t הוא:
\Delta t=\int \limits _{t_{1}}^{t_{2}}dt=\int \limits _{x_{1}}^{x_{2}}{\frac {\sqrt {1+{\dot {y}}^{2}}}{\sqrt {2gy}}}dx
לאחר שמצאנו את הפונקציונל  t נבצע עליו את משוואת אוילר-לגראנג'.
הלגראנז'יאן הפונקציונל  t הוא:
f(y,{\dot {y}},x)={\frac {\sqrt {1+{\dot {y}}^{2}}}{\sqrt {2gy}}}
נפתור עבור לגראנז'יאן זה את משוואת אוילר-לגראנג'
{\frac {\partial f}{\partial y}}-{\frac {d}{dx}}\left[{\frac {\partial f}{\partial {\dot {y}}}}\right]=0
בגלל ש-  {\frac {\partial f}{\partial x}}=0 ניתן להשתמש בזהות יותר פשוטה של משוואת אוילר-לגראנג' הנקראת זהות בלטראמי:
f-{\dot {y}}{\frac {\partial f}{\partial {\dot {y}}}}=const
נציב את  f(y,{\dot {y}},x) לזהות בלטראמי ונקבל: ( c קבוע)
{\frac {\sqrt {1+{\dot {y}}^{2}}}{\sqrt {2gy}}}-{\dot {y}}{\frac {\partial }{\partial {\dot {y}}}}\left({\frac {\sqrt {1+{\dot {y}}^{2}}}{\sqrt {2gy}}}\right)=c
נפשט את המשוואה ונקבל: (כאשר  A קבוע וערכו הוא  A={\frac {1}{4gc^{2}}})
y(1+{\dot {y}}^{2})=2A
{dy \over dx}={\sqrt {\frac {2A-y}{y}}}
זוהי משוואה דיפרנציאלית רגילה. ניתן לפתור אותה דרך שימוש בהפרדת משתנים:
x=\int dx=\int {\sqrt {\frac {y}{2A-y}}}dy
נפתור אינטגרל זה על ידי שיטת ההצבה.
נציב:
y=A\sin ^{2}{\frac {\theta }{2}}
בעזרת הצבה זאת פתרון האינטגרל הוא:
x=A(\theta -\sin \theta )
וערך ה  y הוא: (לפי ההצבה)
y=A(1-\cos \theta )
משוואות אלה מייצגות עקומה שצורתה היא ציקלואידה.
הכללות: תנועת רכבת תת-קרקעית הנופלת בהשפעת הכבידה

לבעיית הברכיסטוכרון קיימת הכללה מעניינת, הדורשת לדעת מהי המנהרה התת-קרקעית המחברת בין שתי ערים על כדור הארץ אשר רכבת המחליקה (ללא חיכוך) לאורכה תגיע מעיר המוצא לעיר היעד בזמן הקצר ביותר. בשונה מבעיית הברכיסוטכרון הקלאסית, כאן הן גודל שדה הכבידה והן כיוונו משתנה לאורך מסלול הרכבת. באופן מפתיע, גם בפתרון בעיה זו המסלול המתקבל שייך למשפחת העקומות הציקלואידיות - המסלול הוא עקומה הנקראת היפוציקלואיד, עקומה המתוארת על ידי נקודה קבועה על מעגל קטן אשר מתגלגל ללא החלקה לאורכו של מעגל גדול יותר, מן הצד הפנימי שלו. 
בעיית הברכיסטוכרון הקלאסית מתקבלת מבעיה מוכללת זאת בגבול שבו המרחק בין שתי הערים (שנחשבות לנקודתיות) קטן מאוד בהשוואה לרדיוס כדור הארץ.
הכללות: תנועת רכבת תת-קרקעית הנופלת בהשפעת הכבידה > פתרון בעיית הברכיסטוכרון המוכללת

הנחת הבעיה היא שלכדור הארץ יש צפיפות אחידה, כך שתאוצת הכובד משתנה באופן ליניארי מאפס במרכזו ל- g במרחק  r=R, כאשר  R הוא רדיוס כדור הארץ. תאוצת הכובד תלויה לפיכך במרחק באופן הבא:
והפוטנציאל המקושר לנפילה בתוך שדה הכבידה הפנימי של כדור הארץ מתקבל מאינטגרציה והוא:
לפיכך מהירות הרכבת כתלות ב-r תהיה:
כאן  \omega ={\sqrt {\frac {g}{R}}}. מעתה ואילך, נעבוד במערכת קואורדינטות פולריות שראשיתה במרכז כדור הארץ, ונבטא את זמן התנועה של הרכבת בתלות במשוואת המסלול בקואורדינטות פולריות,  r(\varphi ). עבור r נתון, נסמן את זווית המשיק למסלול באותה נקודה ביחס למשיק למעגל שרדיוסו r (ומרכזו במרכז כדור הארץ) ב- \alpha . מתקיים:
ניעזר בקשר  \mathbb {tan} \alpha ={\frac {1}{r}}{\frac {dr}{d\varphi }}={\frac {1}{r}}r', וכך נקבל:
ולפיכך זמן התנועה הכולל של הרכבת בין שתי הערים הוא:
כאשר  \varphi _{0} הוא המרחק הזוויתי בין שתי הערים, השווה לזווית המרכזית המתאימה של המעגל הגדול המחבר בין הערים. גם כאן, בדומה לבעיית הברכיסטוכרון הקלאסית, פונקציונל הזמן אינו תלוי מפורשות ב- \varphi , ולכן ניתן להפעיל את זהות בלטרמי הנגזרת ממשוואות אוילר-לגראנז' עבור מקרה זה. פתרון המשוואה הדיפרנציאלית המתקבלת, שאינו מתואר כאן, מניב עקומה היפוציקלואידית.
היסטוריה

ניסיון לפתור את הבעיה נעשה כבר בשנת 1638 על ידי גלילאו גליליי, אך הוא שגה וטען כי הפתרון הוא קשת של מעגל.
הבעיה הוצגה בשנית על ידי המתמטיקאי יוהאן ברנולי בגיליון יוני 1696 של כתב העת Acta Eruditorum, וכשנה לאחר מכן פורסמו פתרונות שונים של חמישה מתמטיקאים: יוהאן ברנולי עצמו, אחיו יאקוב ברנולי, אייזק ניוטון, גוטפריד לייבניץ והמרקיז דה לופיטל. ניוטון פתר את הבעיה בתוך לילה אחד בלבד, ושלח את פתרונו בעילום שם לברנולי. האגדה מספרת כי ברנולי העיר על הפתרון "מן העקבות מזהים את האריה".
בפתרונו השתמש יוהאן ברנולי בניתוח בעיית הטאוטוכרון, שנפתרה על ידי כריסטיאן הויגנס בשנת 1659. אחיו יאקוב, שהיה איתו בתחרות מתמדת, ניסח את בעיית הברכיסטוכרון בגרסה שונה ומורכבת יותר, ופתרונו לבעיה זו הביא אותו לפתח שיטות אנליטיות חדשות. שיטות אלה לוטשו מאוחר יותר על ידי לאונרד אוילר והפכו למה שנקרא "חשבון וריאציות".
ראו גם

ציקלואידה
בעיית הטאוטוכרון
הערות שוליים

↑  Johann Bernoulli, "Problema novum ad cujus solutionem Mathematici invitantur.", Acta Eruditorum 18, June 1696, p. 269.
↑  Jeanne Pfeiffer, Jacob Bernoulli, teacher and rival of his brother Johann, Journal Électronique d'Histoire des Probabilités et de la Statistique, November 2006, pp. 14-15
↑  William Dunham, Journey Through Genius: The Great Theorems of Mathematics, Wiley, 1990, עמ' 199–202
| --- | --- |
בקרת זהויות :  NLI: 987007283970205171  LCCN: sh85016244
פיטר מדסן

| --- | --- |

 לידה:  12 בינואר 1971 (בן 54) דנמרק
 שם לידה:  פיטר לאנגהר מדסן
 מדינה:  דנמרק
 ידוע בשל:  רצח קים ואל
 מקצוע:  יזם, מהנדס, ממציא
 בת זוג:  ג'ני קורפן
פיטר לאנגהר מדסן המוכר גם בשם ראקט מדסן (בדנית: Peter Langkjær Madsen או Raket Madsen; (נולד ב-12 בינואר 1971) הוא רוצח דני שבעברו היה יזם, מהנדס, וממציא אשר הורשע ברצח העיתונאית קים ואל ב-2017 על גבי הצוללת הפרטית שלו ונידון למאסר עולם.
ביוגרפיה

מדסן נולד ב-12 בינואר 1971 לקארל ואנני מדסן ובילה את שנותיו המוקדמות בקלונדבורג שבמחוז זילנד. אמו הייתה צעירה מאביו בשלושים שנה, והיו לה שלושה ילדים מקשרים קודמים. מספר דיווחים טענו כי קארל היה נוהג להתעלל באחיו החורגים של מדסן. כאשר הגיע לגיל שש, לקחה אותו אמו יחד עם שאר ילדיה ועזבה. כעבור מספר שנים חזר לגור עם אביו, ונודע כי השניים חלקו עניין משותף בטילים.
בהיותו תלמיד תיכון בהונג החל להפגין התעניינות בדלק טילים בעידודו של המורה לפיזיקה שלו, יוהאנס פישר. מיד לאחר מכן בנה את הטיל הגדול הראשון שלו בבית המלאכה של אביו, אותו שיגר לאוויר ב-3 במרץ 1986. אורכו היה כמטר ומבנהו תוכנן לחקות את הטיל האמריקאי LGM-118 Peacekeeper. הטיל המריא לגובה של מאה מטרים לפני שהתרסק על האדמה מבלי לפגוע באיש. ב-1987 התקבל מדסן לגימנסיה בקלונדבורג ועבר להתגורר בדירה קרובה. אביו נפטר ב-1990.
בהצלחת השיגורים הראשונים המשיך בניסוייו בעזרתם של מהנדסים שונים, ואף התיידד עם משפחה האחראית על מופעי הזיקוקים הנערכים בגני טיבולי. כמו כן הצטרף למועדון חובבי הרקטות הדני בקופנהגן, אולם עזב מאוחר יותר בשל מחלוקות שהתעוררו בינו לבין שאר החברים.
מדסן לא רכש חינוך רשמי מעולם, אולם לקח מספר קורסים ברתכות ובהנדסה לצורך השגת הידע הנחוץ לבניית צוללות. הוא נודע בהתלהבות הרבה שנהג להפגין כלפי תחומי העניין שמשכו אותו, אשר לעיתים קרובות הובילה אותו לתוצאות מרחיקות לכת, אך גם לקונפליקטים עם עמיתיו. את אורח חייו היקר הצליח לממן בזכות קבלת תמיכה כלכלית מידי משקיעים וארגונים אשר ראו בו פוטנציאל.
אשתו הראשונה של מדסן עבדה בתעשיית הקולנוע הדני, והשניים הכירו כשעזרה לו בעבודותיו מעת לעת בבית המלאכה שלו ברפסהיילואן, קופנהגן. בפברואר 2018 פורסם כי עזבה אותו, שבעה חודשים לאחר התקרית עם קים ואל; מאוחר יותר אמר מדסן כי במהלך זוגיותם ניהל מערכת יחסים פתוחה, ולפי מספר דיווחים ממגזין Wired, נהג להשתתף במסיבות פטיש. אשתו בחרה לשמור על אנונימיות וזהותה מעולם לא נחשפה לתקשורת.
מדסן נישא בשנית מתוך כותלי בית הסוהר לג'ני קורפן, אקטיביסטית ומתנגדת-שלטון ממוצא מאוריטני-רוסי אשר שהתה בפינלנד לאחר שקיבלה מקלט מדיני בשל רדיפתה בידי המשטר הרוסי. בעת נישואיהם הייתה קורפן בת 39. בפוסט שפרסמה בחשבון הפייסבוק שלה כתבה כי קיבלה איומי רצח רבים לאחר שהתפרסמו נישואיה עם מדסן.
פרויקטים > צוללות

כחלק מעבודתו בנה מדסן שלוש צוללות שונות; פרייה UC1, קראקה UC2 ונאוטילוס UC3. הנאוטילוס היא צוללת ננס (כלומר משקלה קטן מ-150 טון) אשר נבנתה במסגרת פרטית בעלות של כ-200 אלף דולר. בנייתה נמשכה שלוש שנים וב-3 במאי 2008 יצאה להפלגתה הראשונה. על צוללת זו מצאה קים ואל את מותה כאשר ביקשה לראיין את מדסן.
פרויקטים > המשגר התת-מסלולי בקופנהגן

המשגר התת-מסלולי בקופנהגן נוסד ב-1 במאי 2008 על ידי פיטר מדסן והאדריכל כריסטיאן פון בנגסטון כמתקן לשיגור טילים וקפסולות-חלל. מדסן היה אחראי על בניית מערכת השיגור וכן מספר מנועי האצה לטילים, אולם עזב את הפרויקט ביוני 2014.
פרויקטים > מעבדת החלל על שם ראקט מדסן

מעבדת החלל ראקט מדסן הוקמה ב-16 ביולי 2014 על ידי מדסן עצמו במטרה לפתח ולבנות חללית מאוישת. החל מ-2016 החלה המעבדה לעבוד על פיתוח לוויין זעיר באמצעות כספי השקעות שגייסה.
פרסים והוקרה

מדסן קיבל יחד עם כריסטיאן פון בנגסטון את פרס היינריך ב-23 בספטמבר 2010. כעבור שנה הועמד פרויקט "מעבדות החלל" שלו לקבלת פרס הטכנולוגיה העולמי של 2011, וב-2012 זכה בפרס חזון השנה של העיתון הפוליטי iByen. ב-2013 קיבלו הוא ובנגסטון את פרס ברייטלינג וכעבור שנה את פרס אלהמר, שניהם עבור עבודתם במסגרת פרויקט החלל.
הרצח של קים ואל

מדסן נעצר ב-11 באוגוסט 2017 לאחר שהתקבלו מספר דיווחים במשטרת קופנהגן על היעלמותה של העיתונאית קים ואל, אשר נראתה לאחרונה על גבי הצוללת הפרטית שלו, הנאוטילוס UC3, שטבעה בים. למחרת האריך בית המשפט את מעצרו ב-24 ימים באשמת הריגה ברשלנות. תחילה טען מדסן להגנתו כי נפרד מואל לאחר שירדה מהצוללת שלו ברפסהיילואן בלילה שקדם לטביעתה, אולם מאוחר יותר שינה את גרסתו וטען כי השליך את גופתה לים לאחר שנהרגה כתוצאה מתאונה בה נפגעה בראשה. המשטרה הדנית סתרה את טענותיו של מדסן בנוגע לטביעת הצוללת בשל כשל טכני, ומסרה כי הוטבעה בכוונת תחילה.
גופה אנושית חסרת ראש וגפיים נשטפה לחופי האי אמאגר ב-21 באוגוסט וכעבור מספר ימים זוהתה באמצעות בדיקות DNA כגופתה של קים ואל. החוקר המשטרתי ג'נס מולר מסר כי הגופה נדקרה פעמים רבות במטרה לאפשר פליטת גזים אשר היו עלולים לגרום לה לצוף לאחר שהושלכה לים, בנוסף לכך שהודקה אליה בחוזקה חתיכת מתכת כבדה במטרה לוודא את הישארותה במצולות. ב-25 באוגוסט הואשם מדסן בסעיף נוסף של פגיעה בכבוד המת.
במהלך שימוע שנערך ב-5 בספטמבר הצהיר מדסן כי ואל נהרגה לאחר שאיבד את אחיזתו בפתח הצוללת בזמן שניסתה לצאת, אשר פגע בראשה וריסק את גולגולתה. ב-7 באוקטובר מצאו צוללני הצי המלכותי הדני את ראשה, ידיה ורגליה של ואל, בזמן שסייעו למשטרה בחיפושיה, יחד עם סכין ופריטי לבוש אחדים אשר זוהו כשייכים לואל, בתוך מספר שקיות מלאות חתיכות מתכת כבדות על קרקעית הים.
הנתיחה שלאחר המוות של הגוף שנסחף לחוף הים העריכה כי דקירות סכין באזור איבר המין וכלוב הצלעות נעשו מעט לפני או מעט אחרי מותה של ואל. התביעה מסרה כי במחשבו של מדסן נמצאו סרטוני סנאף בהם נראו רציחתן של מספר נשים, וכי מספר עדים ראו את מדסן צופה בסרטונים שונים בהם נראו עריפות ראשים או חניקה תוך כדי קיום יחסי מין. ב-30 באוקטובר שינה מדסן את גרסתו שוב והודה כי ביתר את גופתה של ואל מאחר שלא הצליח להעביר אותה בשלמותה מבעד לפתח הצוללת.
מספר דיווחים מסרו כי מדסן שינה את גרסתו פעם נוספת, וטען שואל מתה כתוצאה מהרעלת פחמן חד-חמצני אשר נפלט בעקבות התחממות הצוללת. עורכי דינו הכחישו בתגובה את השמועות ומסרו כי מדסן אינו יודע כיצד מתה ואל. מאוחר יותר אישרה המשטרה שהנאשם לא מסר הצהרה ברורה בנוגע לנסיבות מותה של ואל, אולם הסביר ששהתה בתוך הצוללת בזמן שחרורם של גזי פליטה רעילים.
האישומים הסופיים הוגשו על ידי התביעה בינואר 2018, וכללו סעיפי רצח, פגיעה בכבוד המת, ותקיפה מינית. מדסן הואשם בכך שקשר, הכה, חתך ודקר את ואל בטרם רצח אותה על ידי שיסוע גרונה או על ידי חניקתה. משפטו החל ב-8 במרץ אותה שנה. הוא טען לחפותו אך נמצא אשם בגין כל הסעיפים לעיל ונידון למאסר עולם. ההערכה הפסיכיאטרית שעבר איבחנה אותו כפסיכופת ונרקיסיסט אשר אינו מסוגל להרגיש אמפתיה, אך לא מצאה אותו כנתון תחת פסיכוזה או מחשבות שווא. עם קבלת גזר הדין הגיש מדסן ערעור על עונשו אך לא על אשמתו, אשר נדחה על ידי בית המשפט העליון של דנמרק ב-26 בספטמבר.
מאסר

סוהרת בשנות הארבעים לחייה ואם לשני ילדים, עזבה את תפקידה בבית הסוהר וסטרה לאחר שנודע כי ניהלה מערכת יחסים רומנטית עם מדסן, אותה סירבה להפסיק. הפוליטיקאית טריין בראמסן הביעה את כעסה על התקרית ואמרה כי "זו בושה לזכרה של קים ואל ומשפחתה כי האדם שרצח אותה רשאי לבוא במגע עם נשים בצורה הזו".
יומיים לפני יום השנה למותה של קים ואל, תקף אסיר בן 18 את מדסן, אשר אושפז למשך תקופה קצרה בבית החולים, ולאחר מכן הועבר מבית הסוהר סטורסטרום לבית הסוהר הרסטדווסטר, בו הותקף בשנית.
מדסן הצליח לברוח מבית הסוהר ב-20 באוקטובר 2020, אולם נעצר כעבור מספר שעות באזורי מגורים בהדמרקן ומולנדלספרקן. המשטרה לא עצרה אותו באופן מיידי אלא הקיפה אותו לאחר שהבחינה כי החזיק בידו חפץ דמוי אקדח ועטה על עצמו חגורה אשר עלולה הייתה להכיל חומרי נפץ, אולם לבסוף זיהו החבלנים כי מדובר בחפצי דמה. ב-9 בפברואר 2021 גזר עליו בית המשפט בקופנהגן 21 חודשי מאסר נוספים בגין ניסיון הבריחה, אשר לא יצורפו לעונשו המקורי אלא ישמשו כחוות דעת על אופיו ועברו במקרה של בקשות עתידיות לשחרור מוקדם.
תרבות

סדרת הטלוויזיה הדוקומנטרית הדנית "לעומק" מתעדת את עבודתו המקצועית של מדסן על הפרויקטים בהם עסק, יחד עם המתנדבים השונים אשר סייעו לו - לפני, במהלך ולאחר הרצח של קים ואל. הסדרה הוקרנה לראשונה ב-24 בינואר 2020 בפסטיבל הסרטים סאנדנס ביוטה, ארצות הברית. משך הסדרה הוא תשעים דקות והיא בוימה על ידי הבמאית האוסטרלית אמה סאליבן.
סדרה הטלוויזיה הדנית "החקירה" היא עיבוד דרמטי למקרה הרצח של קים ואל, העוקב אחר החקירה הפלילית ועבודות השיטור שנעשו במטרה למצוא את גופתה ולהרשיע את מדסן. הסדרה בת שש הפרקים שודרה לראשונה ב-28 בספטמבר 2020 ברשת הטלוויזיה הדנית TV2 ורשת הטלוויזיה השוודית SVT.
סרט תיעודי "צוללת" יצרה במאית הקולנוע התיעודי הישראלית, דבורית שרגל. חקירת המקרה ומניעיו מנקודת מבט אישית שמתרחבת לאטה (2022-2021). הטריילר.
ראו גם

רצח קים ואל
קרדן נדל"ן

| --- | --- |

 נתונים כלליים
 סוג:  נדל"ן, תקשורת וטכנולוגיה
 בורסה:  הבורסה לניירות ערך בתל אביב
 סימול:  קרנז
 תקופת הפעילות:  1988–הווה (כ־37 שנים)
 חברת אם:  קרדן ישראל
 משרד ראשי:  בית קרדן, תל אביב
 שווי שוק:  1.18 מיליארד ש"ח (6 בפברואר 2025)
 הכנסות:  604 מיליון ש"ח (2023)
 רווח תפעולי:  105 מיליון ש"ח (2023)
 רווח:  70.5 מיליון ש"ח (2023)
 הון עצמי:  736 מיליון ש"ח (2023)
 סך המאזן:  1.73 מיליארד ש"ח (2023)
 יו"ר:  איילת שקד
 מנכ"ל:  עמוס דאבוש
  
 http://www.kardan-nadlan.co.il/
 
אחד מסמלי החברה הקודמים
קרדן נדל"ן ייזום ופיתוח בע"מ המוכרת בשם המקוצר קרדן היא חברה ציבורית העוסקת בנדל"ן, מקבוצת "קרדן ישראל".
היסטוריה

קרדן נדל"ן היא חברה ציבורית שהתאגדה בשנת 1988, והחל משנת 2010 ניירות הערך שלה רשומים למסחר בבורסה לניירות ערך בתל אביב. קרדן נדל"ן עוסקת, במישרין ובעקיפין, בשלושה תחומי פעילות עיקריים; תחום הבנייה למגורים, תחום הנכסים המניבים ותחום ביצוע עבודות בנייה באמצעות חברת הבת אל הר הנדסה ובניין בע"מ.
בין בעלי מניותיה של קרדן נדל"ן; אנשי העסקים גיל דויטש ורוני בירם, איש העסקים אבי שנור ומספר גופים מוסדיים – קבוצת הפניקס, כלל ביטוח ופיננסים וחברת הביטוח והפיננסים "מגדל".
היסטוריה > בעלות ומסחר בבורסה

קרדן נדל"ן היא מחברות הייזום והבנייה הוותיקות בשוק הנדל"ן הישראלי, בעלת ניסיון של כ-36 שנים ביזמות פרויקטים למגורים בישראל, ומעורבת כיום בביצוע, בתכנון ובהקמה של מעל לכ-20,200 יחידות דיור ברחבי מדינת ישראל, לרבות פרויקטים בתחום ההתחדשות העירונית. מלבד ישראל, פועלת קרדן נדל"ן במספר פרויקטים בביצוע בארצות הברית. החל משנת 2019, מנכ"ל קרדן נדל"ן הוא עמוס דאבוש.
בינואר 2023, דיווחה קרדן נדל"ן כי הגברת איילת שקד שכיהנה בעבר כשרה בממשלות ישראל, מונתה לסגן יושב ראש הדירקטוריון בדירקטוריון קרדן נדל"ן. החל מספטמבר 2023, מכהנת הגברת איילת שקד כיושבת ראש דירקטוריון קרדן נדל"ן וזאת עם פרישתו של יושב ראש הדירקטוריון היוצא ומייסד קרדן נדל"ן, מר יוסף גרינפלד.
בית קרדן

בית קרדן" הוא מקום משכנם של משרדיה של קרדן נדל"ן ונמצא בבעלות של קרדן נדל"ן יחד עם חברת "מגדל". מדובר במגדל משרדים בן 20 קומות הבנוי על שטח של כ-23,000 מ"ר בנוי,. הבניין ממוקם ברחוב דרך בגין 154 בתל אביב בקרבה לצירי תנועה ראשיים ועל תוואי הרכבת הקלה. תכנונו האדריכלי יוצר קומות בגדלים משתנים ובהן מרפסות וחדרי מנהלים הפונים ל-3 כיווני אוויר ומבט לנוף פנורמי.
בית קרדן הוא חלק מתוכנית המע"ר הצפוני המתוכנן של העיר תל אביב.
חברות בת

אל-הר הנדסה ובנין בע"מ - חברה קבלנית שנוסדה בשנת 1991, החל מיולי 2017 היא בבעלות מלאה (100%) של קרדן נדל"ן.
מיקדן ניהול ואחזקה בע"מ - חברה לניהול ולאחזקת מבנים בה מחזיקה קרדן נדל"ן 40%.
הערות שוליים

1 2 3 4 5  קרדן נדל"ן יזום ופיתוח בע"מ: נתונים כספיים באתר מאי"ה.
↑   ערן עזרן, קרדן נדל"ן רוכשת את מלוא הבעלות על חברת הביצוע אל-הר בכ-28 מיליון שקל, באתר TheMarker‏, 27 ביולי 2017
פטרישה קלארקסון

| --- | --- |

קלארקסון, 2017
 לידה:  29 בדצמבר 1959 (בת 65) ניו אורלינס, לואיזיאנה, ארצות הברית
 מדינה:  ארצות הברית 
 תקופת הפעילות:  מ-1985 
 מקום לימודים:  אוניברסיטת פורדהם  בית הספר לדרמה של ייל 
 פרסים והוקרה:  פרס אמי לשחקנית האורחת הטובה ביותר בסדרת דרמה (2002)  פרס גלובוס הזהב לשחקנית המשנה – סדרה, מיני סדרה או סרט טלוויזיה (2018)  פרס אמי לשחקנית האורחת הטובה ביותר בסדרת דרמה (2006)  פרס סאטורן לשחקנית המשנה הטובה ביותר (1999) 
 פרופיל ב-IMDb
 
פטרישה דייוויס קלארקסון (באנגלית: Patricia Davies Clarkson; נולדה ב-29 בדצמבר 1959) היא שחקנית אמריקאית, זוכת שני פרסי אמי על תפקידה בסדרה "עמוק באדמה", זוכת פרס גלובוס הזהב על תפקידה במיני-סדרה "חפצים חדים", הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב בשנת 2003 על תפקידה בסרט "רסיסי אפריל".
ביוגרפיה

קלארקסון נולדה בניו אורלינס, לואיזיאנה לארתור ולג'קי קלארקסון שהיו מנהל בית ספר מקומי לרפואה ופוליטיקאית. קלארקסון היא הצעירה ביותר מבין 5 אחיות.
קלארקסון למדה באוניברסיטת פורדהאם שם סיימה את לימודיה בהצלחה, ולאחר מכן החלה ללמוד דרמה באוניברסיטת ייל.
קריירת משחק

את תפקידה הראשון קיבלה קלארקסון בשנת 1987 בדרמת הפשע זוכת פרס האוסקר של בריאן דה פלמה "הבלתי משוחדים", בסרט גילמה קלארקסון את דמותה של קתרין נס אשתו של סוכן משרד האוצר האמריקאי אליוט נס (קווין קוסטנר). שנה לאחר מכן שיחקה בסרט משחק המוות לצידו של קלינט איסטווד.
ב-1995 השתתפה קלארקסון במותחן הפנטזיה "ג'ומנג'י".
תפקיד הפריצה המשמעותי של קלארקסון באותן שנים היה בשנת 1999 בדרמת הפשע מועמדת 4 פרסי האוסקר של פרנק דרבונט "גרין מייל".
בסרט גילמה קלארקסון את מלינדה מורס וקיבלה את פרס סאטורן.
ב-2001 שיחקה קלארקסון בדרמת המסתורין של שון פן "השבועה".
בשנת 2002 קיבלה קלארקסון את פרס אמי על תפקידה בסדרת הדרמה "עמוק באדמה", כמו כן באותה שנה השתתפה קלארקסון בדרמה הרומנטית מועמדת 4 פרסי האוסקר "הרחק מגן עדן".
בשנת 2003 קיבלה קלארקסון מועמדות לפרס אוסקר לשחקנית המשנה הטובה ביותר וכמו כן מועמדות לפרס גלובוס הזהב על תפקידה בדרמה הקומית "רסיסי אפריל".
בסרט גילמה קלארקסון את דמותה של ג'ויי ברנס אמה של אפריל גיבורת הסרט.
באותה שנה קיבלה ביקורות טובות על תפקידה בסרט "אנשי התחנה".
ב-2005 שיחקה קלארקסון בדרמת המתח ההיסטורית שהייתה מועמדת ל-6 פרסי אוסקר של ג'ורג' קלוני "לילה טוב ובהצלחה".
בשנת 2006 קיבלה קלארקסון את פרס אמי השני שלה, גם הוא על תפקידה בסדרה "עמוק באדמה".
ב-2007 השתתפה קלארקסון בקומדיה הרומנטית "אהבה בתפריט" ובדרמה הקומית מועמדת פרס האוסקר "לארס והבחורה האמיתית".
ב-2008 השתתפה קלארקסון בדרמה הרומנטית של וודי אלן "ויקי כריסטינה ברצלונה".
פילמוגרפיה

הבלתי משוחדים (1987) - בתפקיד : רעייתו של נס
משחק המוות (1988) - בתפקיד: סמאנתה ווקר
טיל גיברלטר (1988) - בתפקיד: רוז בלאק
כולם אמריקאים (1989) - בתפקיד: לסלי סטון
הדודה ג'וליה והכתבן (1990) - בתפקיד: מרי פרויט
ג'ומאנג'י (1995)- בתפקיד: קארול פאריש
משחקים מהלב (1998) - בתפקיד: אליסון
משולש מצולם (1998) - בתפקיד: גרטה
גרין מייל (1999) - בתפקיד: מלינדה מורס
הבן ההפכפך (1999) - בתפקיד: ווסלי
פשוט מקסימה (1999) - בתפקיד: לויס מקינלי
הסוד של ג'ו גולד (2000) - בתפקיד: וויויאן מארקי
בטיחות החפצים (2001) - בתפקיד : אנט ג'נינגס
השבועה (2001)- בתפקיד: מרגרט לארסן
וונדיגו (2001) - בתפקיד: קים
הרחק מגן עדן (2002) - בתפקיד: אלינור פיין
ברוך הבא לקולינווד (2002) - בתפקיד: רוזלינד
Heartbreak Hospital‏ (2002) - בתפקיד: לוטי אוהרוושר
דוגוויל (2003) - בתפקיד: ורה
אנשי התחנה (2003) - בתפקיד: אוליביה האריס
כל הבנות האמיתיות (2003) - בתפקיד: אלווירה
רסיסי אפריל (2003) - בתפקיד: ג'וי ברנס
נס הנחישות (2004) - בתפקיד: האטי ברוקס
לילה טוב ובהצלחה (2005) - בתפקיד: שירלי וורשבה
כל אנשי המלך (2006) - בתפקיד: סאיידי בורק
היער (2006) - בתפקיד: מיס טראוורסה
אהבה בתפריט (2007) - בתפקיד: פולה
בלי הסתייגויות (2007) -  בתפקיד: פאולה
לארס והבחורה האמיתית (2007) - בתפקיד:  לינדה קאמפבל
חיי נישואין (2007) - בתפקיד: פאט אלן
פגישה עיוורת (2007) - בתפקיד: ג'אנה
פיבי בארץ הפלאות (2008) - בתפקיד: מיס דודג'ר
קינה (2008) - בתפקיד: קארולין
ויקי כריסטינה ברצלונה (2008) - בתפקיד: ג'ודי
מה שעובד ( סרט קצר )  (2008) - בתפקיד: מארייטה
2081 ( סרט קצר )  (2009) - בתפקיד: קולה של המספרת
באה בקלות (2010) - בתפקיד: ג'ולייט גראנט
רחוב ראשי (2010) - בתפקיד: ויילה ג'נקינס
אגדי (2010) - בתפקיד: שרון צ'אטלי
ידידים פלוס (2011) - בתפקיד: לורנה
חמש (2011) - בתפקיד: מיה
חיים כפולים (2013) - בתפקיד: סלייה גרין
October Gale‏ (2014) - בתפקיד: הלן
רישיון נהיגה (2014) - בתפקיד: וונדי
הרץ במבוך (2014) - בתפקיד: אווה פייג'
הרץ במבוך: מבחני הכווייה (2015) - בתפקיד: אווה פייג'
המסיבה (2017) - בתפקיד:  לורן בנג'מין
חנות הספרים (2017) - בתפקיד: הלן פרקינס
הרץ במבוך: תרופת המוות (2018) - בתפקיד: אווה פייג'
ג'ונתן (2018) -  בתפקיד: דוקטור מינה נארימן
Out of Blue‏ (2018) - בתפקיד: הבלשית אדורה קרלין
דליריום (אנ')‏ (2018) - בתפקיד: ברודי
מילה שלה (2022) - בתפקיד: רבקה קורבט
Monica‏ (2022) - בתפקיד: יוג'ניה
פילמוגרפיה > טלוויזיה

המלכה של אלכס היילי (1993) - בתפקיד: ליזי
רצח מדרגה ראשונה (1996-1995) - בתפקיד: אנני הופמן
ארץ הפלאות (2000) - בתפקיד: תאמי באנגר
חפצים חדים (2018) - בתפקיד: הבלשית אדורה קרלין
בית הקלפים (2018) - בתפקיד: ג'יין דייוויס
State of the Union‏ (2022) - בתפקיד: אלן
לא רעב ולא אוהב (2022) - בתפקיד: דיבוב קולה של פאם
קרן היסוד

| --- | --- |


אגף קרן היסוד בבית המוסדות הלאומיים
 תחום:  המגזר השלישי 
 מדינה:  ישראל 
 מטה הארגון:  ירושלים
 יושב ראש:  סאם (שמואל) גרונדוורג
 מנכ"ל:  עדנה ויינשטוק גבאי
 תקופת הפעילות:  1920–הווה (כ־105 שנים)
 https://www.kh-uia.org.il/en/Pages/default.aspx
 
סמל 'קרן היסוד', מתוך חוברת בהוצאתהּ (1926)
קרן היסוד – המגבית המאוחדת לישראל היא המוסד הכספי המרכזי לפעולותיה של ההסתדרות הציונית בארץ ישראל, מרכזת את כל המגביות בחו"ל (למעט ארצות הברית) לאיסוף תרומות לבניין הארץ.